**Christiaan Huygens**  ([Haag](https://hr.wikipedia.org/wiki/Haag), [14. travnja](https://hr.wikipedia.org/wiki/14._travnja) [1629](https://hr.wikipedia.org/wiki/1629). - [Haag](https://hr.wikipedia.org/wiki/Haag), [8. lipnja](https://hr.wikipedia.org/wiki/8._lipnja) [1695](https://hr.wikipedia.org/wiki/1695).), [nizozemski](https://hr.wikipedia.org/wiki/Nizozemska) astronom, matematičar i fizičar. Niz uspješnih [astronomskih](https://hr.wikipedia.org/wiki/Astronomija) opažanja (otkriće [Saturnova prstena](https://hr.wikipedia.org/wiki/Saturnovi_prsteni) i njegova [satelita Titana](https://hr.wikipedia.org/wiki/Titan_%28mjesec%29), te [maglice u Orionu](https://hr.wikipedia.org/wiki/Messier_42)) naveo ga je na prvu procjenu udaljenosti jedne [zvijezde](https://hr.wikipedia.org/wiki/Zvijezde) ([Siriusa](https://hr.wikipedia.org/wiki/Sirius" \o "Sirius)), uz pretpostavku da je istoga sjaja kao [Sunce](https://hr.wikipedia.org/wiki/Sunce). Potom se pozabavio i točnim mjerenjem [vremena](https://hr.wikipedia.org/wiki/Vrijeme_%28fizika%29). Na poziv [Luja XIV.](https://hr.wikipedia.org/wiki/Luj_XIV.,_kralj_Francuske) boravio je u [Francuskoj](https://hr.wikipedia.org/wiki/Francuska) (1666. – 1681.), gdje je objavio djelo o satu s [njihalom](https://hr.wikipedia.org/wiki/Njihalo), u kojem je iznio kako [period](https://hr.wikipedia.org/wiki/Period) [oscilacije](https://hr.wikipedia.org/wiki/Titranje) njihalice ovisi o njezinoj duljini. Opisao je i upotrebu spiralnih [opruga](https://hr.wikipedia.org/wiki/Opruga) za pogon satova i izložio teoreme o [centrifugalnoj sili](https://hr.wikipedia.org/wiki/Centrifugalna_i_centripetalna_sila), na koje će se vratiti [Isaac Newton](https://hr.wikipedia.org/wiki/Isaac_Newton). Uz pojavu [očuvanja količine gibanja](https://hr.wikipedia.org/wiki/Koli%C4%8Dina_gibanja) zaključio je i o očuvanju [kinetičke energije](https://hr.wikipedia.org/wiki/Kineti%C4%8Dka_energija), kao prvom koraku prema [zakonu očuvanja energije](https://hr.wikipedia.org/wiki/Zakon_o%C4%8Duvanja_energije) koji je stoljeće i pol poslije postavio [Hermann von Helmholtz](https://hr.wikipedia.org/wiki/Hermann_von_Helmholtz). Posvetio se i izradbi [leća](https://hr.wikipedia.org/wiki/Le%C4%87a_%28optika%29) velikih [žarišnih](https://hr.wikipedia.org/wiki/%C5%BDari%C5%A1te) daljina, konstruirao za tadašnje pojmove goleme [teleskope](https://hr.wikipedia.org/wiki/Teleskop). Izradio je gotovo savršeno akromatske [okulare](https://hr.wikipedia.org/wiki/Okular) (Huygensovi okulari); vršio je pokuse i s polariziranom [svjetlošću](https://hr.wikipedia.org/wiki/Svjetlost); proračunao je moć povećavanja teleskopa. Godine 1678. razradio je i u svojoj *Raspravi o svjetlosti* izložio valnu teoriju svjetlosti i takozvani Huygensov princip, a istodobno je pokušavao naći uvjete pod kojima se [valovi](https://hr.wikipedia.org/wiki/Val) pravocrtno gibaju i odrediti zakone refleksije i [loma svjetlosti](https://hr.wikipedia.org/wiki/Refrakcija). Zaključio je da zemljini [meridijani](https://hr.wikipedia.org/wiki/Meridijan) moraju biti [eliptični](https://hr.wikipedia.org/wiki/Elipsa), spljošteni na polovima, pronašao je zakone sudara tijela, postavio zakon [centrifugalne sile](https://hr.wikipedia.org/wiki/Centrifugalna_sila), te formulirao valnu teoriju [svjetlosti](https://hr.wikipedia.org/wiki/Svjetlost) uz uvođenje pojma [Etera](https://hr.wikipedia.org/wiki/Eter_%28fizika%29).

Zanimljivosti:

2005. godine europska svemirska sonda Huygens uspješno je sletjela na Saturnov mjesec Titan. Titan je [prirodni satelit](https://hr.wikipedia.org/wiki/Prirodni_satelit) [Saturna](https://hr.wikipedia.org/wiki/Saturn_%28planet%29). Kruži oko Saturna na udaljenosti 1 221 830 km. Titanov polumjer iznosi 2575 km, a masa 1.35 × 1023 kg . Do danas čovječanstvo nije uspjelo poslati sondu ni na jedno udaljenije svemirsko tijelo. Titan, koji kruži oko Saturna, nikada nije udaljen od Zemlje manje od milijardu kilometara pa spomenuto slijetanje predstavlja važan pothvat za čovječanstvo.

Sonda Huygens bila je dio misije Cassini–Huygens, a lansirana je još 1997. godine. Za put do Saturna i Titana trebalo joj je otprilike sedam godina. Inače, sonda Huygens dobila je ime po nizozemskom astronomu Christiaanu Huygensu. Snimke koje je sonda Huygens poslala s površine Titana za sada su jedine fotografije u povijesti ikada snimljene na površini nekog tijela u vanjskom dijelu Sunčevog sustava.

”Jedan od najvažnijih spoznaja do kojih smo došli je činjenica da postoji ciklus, sličan vremenskom ciklusu na Zemlji. Razlika je samo da kod nas s kišom pada voda, a na Titanu kiši metan(metan je bezbojni [plin](https://hr.wikipedia.org/wiki/Plin), spoj [ugljika](https://hr.wikipedia.org/wiki/Ugljik) i [vodika](https://hr.wikipedia.org/wiki/Vodik)).”